L'arangután de Tapanuli (Pongo tapanuliensis (Nurcahyo, Meijaard, Nowak, Fredriksson y Groves, 2017)) ye un mamifero d'a orden d'os Primates y familia Hominidae que estió descrito en 2017, ye una d'as tres especies d'arangután existents y ye endemico d'a isla de Sumatra (Indonesia). Se tracta d' a primera especie vivient d'hominido descubierta dende lo bonobo (1929). Os datos cheneticos indican que P. tapanuliensis diverchió de Pongo abelii fa arredol de 3,4 millons d'anyadas. Actualment, en 2021, se creye que viven entre 700 y 800 miembros d'ista especie, en concreto se trobarían trestallaus en tres grupos en a chungla de Batang Toru.